Diaľnica A5 (Rakúsko)

Diaľnica A5 (, doslovne Severná diaľnica) je diaľnica v Rakúsku, ktorá bude po svojom dokončení spájať hlavné mesto Viedeň s českou štátnou hranicou. Diaľnica bude paralelná so spolkovou cestou 7. Za hraničným prechodom sa napojí na R52 smerom do Brna.

Diaľnica A5 bude najdôležitejšou tepnou na severe Rakúska. V roku 2020 sa predpokladá na časti po obec Wolkersdorf im Weinviertel prejazd 64 000 automobilov denne. Na úseku po Gaweinstal by to malo byť 52 000 automobilov denne a po štátnu hranicu okolo 23 000 automobilov denne. 

Výstavba prvého úseku medzi mestečkami Großebersdorf a Gaweinstal sa začala 26. februára 2007 za pomoci súkromného kapitálu. Túto časť diaľnice uviedli do prevádzky 31. januára 2010. Dokončenie komunikácie po štátnu hranicu sa predpokladá okolo roku 2014.

Galéria

Iné projekty

Externé odkazy
 Diaľnica A5

Kategória:Diaľnice v Rakúsku
Kategória:Doprava vo Viedni
Kategória:Doprava v Dolnom Rakúsku